55. ΑΠΟΦΑΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ Αριθ.IV/3 της 19/19 Απρ. 1975 (ΦΕΚ Β' 417) Περί συστάσεως Πενταμελούς και Τριμελούς Υπηρεσιακών Συμβουλίων και Πενταμελούς και Τριμελούς Πειθαρχικών Συμβουλίων παρά τη Υπηρεσία Πολιτικής Αεροπορίας. Κατά την Συνεδρίασιν αυτού της 15ης Απριλίου 1975 λαβόν υπ' όψει:  α)Τα άρθρα 1 παρ. 1, 2 και 34 του Ν. 22/75 "περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων ΝΠΔΔ". β)Το άρθρον 18 του Ν.Δ. 714/70 "περί Ιδρύσεως Δ/νσεως Εναερίων Μεταφορών παρά τω Υπουργείω Συγκοινωνιών και Οργανώσεως της ΥΠΑ", αποφασίζει: 1.Συνιστώνται παρά τη Κεντρική Υπηρεσία της Υπηρεσίας Πολιτικής Αεροπορίας: α)Πενταμελές (Ζ)´ Υπηρεσιακόν Συμβούλιον, αρμόδιον δια την κρίσιν των επι βαθμοίς 5ω έως 2ω υπαλλήλων ως και δια την προαγωγήν εις τον 5ον βαθμόν των επί βαθμώ 6ω υπαλλήλων της τε Κεντρικής Υπηρεσίας και των Περιφερειακών τοιούτων. β)Τριμελές (Η') Υπηρεσιακόν Συμβούλιον, αρμόδιον δια την κρίσιν των επί 6ω βαθμώ και κατωτέροις υπαλλήλων της τε Κεντρικής Υπηρεσίας και των Περιφερειακών τοιούτων. γ)Πενταμελές (Ζ') Πειθαρχικόν Συμβούλιον αρμόδιον δια την κρίσιν των επί 6ω έως και 2ω βαθμώ υπαλλήλων της τε Κεντρικής Υπηρεσίας και των Περιφερειακών τοιούτων, και δ)Τριμελές (Η') Πειθαρχικόν Συμβούλιον αρμόδιον δια την κρίσιν των επί 7ω βαθμώ και κατωτέροις υπαλλήλων της τε Κεντρικής Υπηρεσίας και των Περιφερειακών τοιούτων. 2.Το Πενταμελές Υπηρεσιακόν Συμβούλιον συγκροτείται : α)Εξ ενός μέλους λαμβανομένου εκ των Αντιπροέδρων ή Συμβούλων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής, β)εξ ενός μέλους, λαμβανομένου εκ των εν ενεργεία ή μη Αντιπροέδρων ή Συμβούλων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής ή Επιτίμων Συμβούλων του ΑΣΔΥ και γ)εκ τριών επί 1ω ή 2ω βαθμώ μονίμων υπαλλήλων της Υπηρεσίας Πολιτικής Αεροπορίας. 3.Το Τριμελές Υπηρεσιακόν Συμβούλιον συγκροτείται: α)Εξ ενός μέλους λαμβανομένου εκ των εν ενεργεία ή μη Συμβούλων ή Παρέδρων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής ή Επιτίμων Συμβούλων ή Παρέδρων του ΑΣΔΥ, και β)εκ δύο επί 1ω ή 2ω ή 3ω βαθμώ μονίμων υπαλλήλων της Υπηρεσίας Πολιτικής Αεροπορίας ή εν ελλείψει και τούτων επί 4ω ή 5ω βαθμώ. 4.Τα, Πενταμελές και Τριμελές, Πειθαρχικά Συμβούλια συγκροτούνται και λειτουργούν κατά τον αυτόν ως τα Υπηρεσιακά Συμβούλια τρόπον. 